Fibrose

Arvævsdannelsen skal til slut nævnes som et eksempel på en reaktion på cellebeskadigelse. Med et fagudtryk kaldes arvæv for fibrose.

Ved fibrose forstås tilstande, hvor bindevævsmængden er øget i forhold til det normale.

Fibrosen eller arvævsdannelsen kan være til stede både i afgrænset og i mere diffus (spredt) form.

Den afgrænsede fibrose ser man efter opheling af et sår, og den benævnes i daglig tale arvæv.

Den mere diffuse (spredte) fibrose ses i forbindelse med f.eks. åreforkalkning og længerevarende stase (blodophobning) i lungerne.